laion/Wikipedia-Exotic huggingface dataset:
הליודורוס איש אמסה

הליודורוס איש אמסה (ביוונית: Ἡλιόδωρος ὁ Ἐμεσηνός) הוא מחבר הרומן היווני העתיק "אתיופיקה" (אנ') (Aethiopica, Αἰθιοπικά, איתיופיקה) או "תיאגנס וכריקליאה" (Θεαγένης καὶ Χαρίκλεια), שתוארך לשנות ה-220 או ה-370 לספירה. הסופר מזהה את עצמו בסוף יצירתו כ”פיניקי מאמסה, מגזע הליוס [גם: מגזע השמש], בנו של תאודוסיוס, הליודורוס”. העיר אמסה שבסוריה הייתה מקום פולחנו המקורי של אלאגבאלוס (אנ'), אל שמש ערבי-רומי, וייתכן כי הביטוי "מגזע השמש" הוא בבחינת טענה לכהונה בירושה. אולם לקישור האישי שנעשה כאן בין הסופר להליוס יש גם מטרה ספרותית. סוקרטס מקונסטנטינופול (המאה ה-5) מזהה את מחבר ה"אתיופיקה" עם אדם בשם הליודורוס, בישוף של טריקה (אנ') בתסאליה, אולם השם "הליודורוס" היה נפוץ. במאה ה-14 ההיסטוריון ניקפורוס קליסטוס קסנטופולוס (אנ') הרחיב את הנרטיב הזה וייחס את כתיבת היצירה לשנותיו המוקדמות של הבישוף הזה, לפני שנעשה נוצרי, וכאשר הוא אולץ להתנער ממנה או להתפטר מכהונתו כבישוף, הוא בחר בהתפטרות. אולם רוב החוקרים דוחים את הזיהוי הזה, והמסורת המאוחרת שלפיה הליודורוס הפך לבישוף נוצרי היא ככל הנראה בדיונית. נראה כי הומרוס ואוריפידס היו הסופרים האהובים על הליודורוס, ואותו עצמו חיקו סופרים צרפתים, איטלקים וספרדים. הרומן היווני של הליודורוס (באנגלית) Æthiopica by Heliodorus, תרגום לאנגלית משנת 1587 הליודורוס איש אמסה, באתר אנציקלופדיה בריטניקה (באנגלית) כתבי הליודורוס איש אמסה בפרויקט גוטנברג (באנגלית) Robin Lane Fox, Pagans And Christians, p. 118 Heliodorus, המהדורה האחת-עשרה של אנציקלופדיה בריטניקה ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
ריאן מייסון

ריאן גלן מייסון (באנגלית: Ryan Glen Mason; נולד ב-13 ביוני 1991) הוא כדורגלן עבר בריטי ששיחק בתפקיד הקשר, המשמש כיום כמאמן כדורגל. מייסון נולד באנפילד, לונדון. הוא למד בבית הספר צ'סהאנט והיה אלוף המחוז במשוכות. מייסון הצטרף לאקדמיה של טוטנהאם הוטספור בגיל 8, לפני שחתם על חוזה מקצועי במועדון באוגוסט 2008. הוא ערך את הופעת הבכורה שלו בפעם הראשונה בשלבי העלייה לגביע אופ"א ב-27 בנובמבר 2008, ונכנס בתוספת הזמן כמחליף במקום דייוויד בנטלי כשהתוצאה הייתה 0–1 נגד המועדון הולנדי NEC. במהלך עונת 2008–2009 הוא עמד בראש טבלת הניקוד של האקדמיה עם 29 שערים ב-31 משחקים כאשר טוטנהאם סיימה כסגנית אלופת הפרמייר ליג. לאחר קמפיין מאכזב בעונת 2015–2016 עם שמונה משחקי ליגה בלבד, מייסון נרכש על ידי האל סיטי ב-30 באוגוסט 2016, תמורת תשלום שמוערך סביב 13 מיליון ליש"ט, שיא מועדון באותה תקופה. הוא ערך את הופעת הבכורה שלו בחוץ בברנלי כאשר עלה מהספסל להחליף את דייוויד מיילר אחרי 73 דקות משחק. הוא כבש את השער הראשון שלו בהאל סיטי בניצחון 2–1 בגביע ה-EFL על סטוק סיטי ב-21 בספטמבר 2016. ב-22 בינואר 2017, במשחק הפרמייר-ליג נגד צ'לסי, סבל מייסון מגולגולת שבורה שדרשה ניתוח, אחרי התנגשות ראשים עם המגן גארי קייהיל. מייסון עבר ניתוח מוצלח, ובמהלך שאר שנת 2017 עבר תהליך שיקום בניסיון לחזור לשחק. לאחר הניתוח היו בגולגולתו 14 לוחות מתכת, עם 28 ברגים שהחזיקו אותם במקום. היו לו גם 45 סיכות וצלקת בגודל שישה אינץ' על ראשו. ב-13 בפברואר 2018 אושר כי בשל סיכונים הקשורים למידת הפציעה של מייסון, הוא יפרוש מכדורגל מקצועני. מייסון הצטרף לצוות האימון של טוטנהאם הוטספור באפריל 2018. בפברואר 2019 הוא הציע כי יש לאסור על שימוש בנגיחות לילדים. הוא מונה למאמן האקדמיה הרשמי של קבוצת ליגת הנוער של אופ"א עד גיל 19 ביולי 2019, ולאחר מכן לאחראי פיתוח השחקנים (בקבוצות הגיל U-17 עד U-23) באוגוסט 2020. ב-19 באפריל 2021, בעקבות פיטוריו של ז'וזה מוריניו כמאמן ראשי, מייסון נקרא להיות המאמן הראשי הזמני של טוטנהאם עד סוף העונה. בגיל 29 הוא הפך לאיש הצעיר ביותר שאימן אי פעם קבוצה בפרמייר ליג. מייסון ניצח את משחקו הראשון כמאמן טוטנהאם, בניצחון 1–2 על סאות'המפטון בבית ב-21 באפריל. ארבעה ימים לאחר מכן, ב-25 באפריל, הפסיד מייסון עם קבוצתו בגמר גביע הליגה האנגלי מול מנצ'סטר סיטי בתוצאה 0–1 וסיים כסגנית האלופה. מייסון לא המשיך לעונת 2021/22, ואת מקומו תפס נונו אספיריטו סנטו. מייסון נשוי לרייצ'ל פיטרס. לזוג יש בן ובת. מדיה וקבצים בנושא ריאן מייסון בוויקישיתוף ריאן מייסון, באתר Transfermarkt ריאן מייסון, באתר Soccerway ריאן מייסון, באתר BDFutbol ריאן מייסון, באתר WorldFootball.net ריאן מייסון, באתר National Football Teams ריאן מייסון, באתר FootballDatabase.eu פרופיל המאמן, באתר Transfermarkt
הליודורוס (פירושונים)

האם התכוונתם ל... הליודורוס – המשנה למלך סלאוקוס הרביעי. נזכר בספר מקבים ב'. כתובת הליודורוס – כתובת מלכותית ביוונית משנת 178 לפנה"ס שנתגלתה בארץ ישראל. גירוש הליודורוס מהמקדש – פרסקו שצייר רפאל בשנים 1511–1512 באולם הליודורוס בארמון האפיפיור שבוותיקן. הליודורוס איש אמסה – סופר מהמאה ה-3 או ה-4 לספירה שכתב את הרומן העתיק ביוונית "אתיופיקה". הליודורוס מאלכסנדריה – פילוסוף נאופלטוניסטי מהמאה ה-5 לספירה. הליודורוס – פילוסוף מהמאה ה-6 לספירה.
הרצל לילנבלום

הרצל לילנבלום הוא אלבום הסולו ה-14 (ה-13 בעברית) של הזמר-יוצר שלום חנוך, בשיתוף המוזיקאים משה לוי ואלי מגן, שיצא באפריל 2021. תמיר מוסקט הצטרף כמפיק וכמתופף לקראת סוף תהליך החזרות. חלק הארי של האלבום הוקלט חי בסלון ביתו של שלום חנוך. לאלבום קדם סינגל, "שלטון", אך מבין שירי האלבום עצמו אף שיר לא יצא כסינגל. חלק מהשירים בוצעו קודם לפרסומם באלבום במופעי "יציאה" על ידי חנוך ולוי. זהו האלבום הראשון של שלום חנוך שלא יצא בפורמט CD, אלא רק במדיה הדיגיטלית ובתקליט ויניל. כל השירים נכתבו והולחנו על ידי שלום חנוך (למעט "למה שלא נתחלק" - מילים: מאיר אריאל ושלום חנוך).  שלום חנוך - עיבודים, הפקה מוזיקלית, שירה וגיטרה אקוסטית משה לוי - עיבודים, הפקה מוזיקלית, פסנתר, אקורדיון, פנדר רודס, אורגן המונד, קלווינט, סינתיסייזר וקולות אלי מגן - עיבודים, הפקה מוזיקלית, שירה וקונטרבס תמיר מוסקט - תופים, כלי הקשה וסמפלר, מיקס ("הרצל לילנבלום") רומי חנוך - קולות האלבום הרצל לילנבלום באתר ספוטיפיי שלום חנוך מוציא אלבום חדש עם משה לוי ואלי מגן: "הרצל לילינבלום", באתר וואלה, 26 באפריל 2021
ארבה רובוטיקס

ארבה רובוטיקס בע"מ היא חברת הזנק ישראלית, העוסקת בפיתוח מכ"ם למכוניות אוטונומיות. ארבה רובוטיקס הוקמה בנובמבר 2015 על ידי קובי מרנקו (מנכ"ל החברה), ד"ר נועם ארקינד (CTO) ועוז פיקסמן (מנהל תפעול ראשי). תחילה עסקה בפיתוח מכ"ם לרחפנים, שנועד למנוע התנגשויות ביניהם. בשנת 2017 עברה החברה לתחום המכ"ם לרכב אוטונומי, והתאימה לכך את המכ"ם שפיתחה. באותה שנה גייסה החברה 10 מיליון דולר, בהמשך ל-13 מיליון דולר שגייסה קודם לכן. בתחילת 2019 הציגה החברה גרסת בטא של המכ"ם שפותח, שהוא מערכת על שבב, המציג תמונה תלת-ממדית של סביבת הרכב ומידע על מהירות העצמים בסביבה זו, ומתאפיין ברזולוציה גבוהה שתורמת לאמינות התמונה שהוא מספק. במרץ 2021 פורסם שהחברה תתמזג עם חברת ספאק הנסחרת בנאסד"ק, לפי שווי של 723 מיליון דולר. החברה החלה להיסחר בנאסד"ק ב-8 באוקטובר 2021. ממאי 2024 החברה נסחרת גם בבורסה לניירות ערך בתל אביב. באפריל 2021 הודיעה החברה על חוזה למכירה, במהלך חמש שנים, של 400 אלף יחידות של המכ"ם שפיתחה, לחברת AutoX הסינית, המפתחת מונית אוטונומית. אתר האינטרנט הרשמי של ארבה רובוטיקס ארבה רובוטיקס, ברשת החברתית פייסבוק ארבה רובוטיקס, ברשת החברתית אקס (טוויטר) ארבה רובוטיקס, ברשת החברתית LinkedIn ארבה רובוטיקס, סרטונים בערוץ היוטיוב ארבה רובוטיקס בע"מ, באתר הבורסה לניירות ערך בתל אביב ארבה רובוטיקס בע"מ, באתר "מאיה" מידע עסקי על חברת ארבה רובוטיקס באתרים Yahoo! Finance • MarketWatch • CNN Money • Bloomberg Business (באנגלית) ארבה רובוטיקס, בגוגל פיננסים ארבה רובוטיקס השלימה גיוס של 10 מיליון דולר, באתר TechTime‏, 11 ביולי 2018 ארבה רובוטיקס השלימה את פיתוח המכ"ם שלה לרכב אוטונומי, באתר TechTime‏, 19 בינואר 2019 אודי עציון, עוד ישראלית מתאחדת עם ספאק: ארבה רובוטיקס תונפק בנאסד"ק לפי שווי של 723 מיליון דולר, באתר כלכליסט, 18 במרץ 2021 Arbe Robotics נכנסת לבורסת נסד"ק, באתר TechTime‏, 7 באוקטובר 2021 ארבה רובוטיקס בע"מ - פתיחת מסחר, באתר "מאיה", 28 במאי 2024 אודי עציון, חוזה ייצור ראשון ליצרנית מכ"ם הרכב ארבה: כ-60 מיליון דולר, באתר כלכליסט, 25 באפריל 2021
אינוויז טכנולוגיות

אינוויז טכנולוגיות בע"מ (באנגלית: Innoviz Technologies Ltd) היא חברת הזנק ישראלית, העוסקת בפיתוח ובייצור של חיישני לידאר למכוניות אוטונומיות. אינוויז טכנולוגיות הוקמה בינואר 2016 על ידי עומר כילף (מנכ"ל), אורן רוזנצוויג (מנהל עסקים ראשי), אורן בוסקילה (מנהל מו"פ ראשי) ועמית שטיינברג, כולם יוצאי יחידה 81 של אגף המודיעין. החברה עוסקת בפיתוח וייצור של חיישני לידאר מצב מוצק (HD-SSL - High Definition Solid State Lidar) למכוניות אוטונומיות. באוגוסט 2016 השלימה החברה גיוס ראשון של 9 מיליון דולר. בספטמבר 2017 גייסה החברה 65 מיליון דולר, וכעבור פחות מחודשיים גייסה עוד 8 מיליון דולר. באפריל 2018 הגיעה החברה להסכם עם חברת BMW על התקנת חיישני InnovizOne במכוניותיה. ב-2018 זכתה החברה בפרס אטלס. בינואר 2019 הגיעה החברה להסכם עם יצרנית הרכיבים לרכב, הארמן אינטרנשיונל, על שילוב מוצרי אינוויז במערכות של הארמן לשוק הרכב. במרץ 2019 גייסה עוד 132 מיליון דולר, ובשנה זו החלה בייצור InnovizOne, המיועד למכוניות אוטונומיות מרמה 3 ומעלה. ביוני 2019 גייסה עוד 38 מיליון דולר. בסה"כ הגיעו גיוסי ההון ל-252 מיליון דולר. באפריל 2021 הכריזה החברה על חיישן InnovizTwo, הפועל יחד עם התוכנה InnovizAPP. באפריל 2021 השלימה החברה מיזוג עם חברת ספאק בשם קולקטיב גרות' (Collective Growth) לפי שווי שוק של 1.4 מיליארד דולר, והחלה להיסחר בנאסד"ק ב-6 באפריל 2021. ליו"ר דירקטוריון החברה מונה עמיחי שטיינברג, לשעבר מנכ"ל אורבוטק. במאי 2022 החברה חתמה על חוזה לאספקת חיישני לידאר מתוצרתה בסכום של ארבעה מיליארד דולר על-פני שמונה שנים לקבוצת פולקסווגן. אתר האינטרנט הרשמי של אינוויז טכנולוגיות אינוויז טכנולוגיות, ברשת החברתית פייסבוק אינוויז טכנולוגיות, ברשת החברתית אקס (טוויטר) אינוויז טכנולוגיות, ברשת החברתית LinkedIn אינוויז טכנולוגיות, סרטונים בערוץ היוטיוב מידע עסקי על חברת אינוויז טכנולוגיות באתרים Yahoo! Finance • MarketWatch • CNN Money • Bloomberg Business (באנגלית) אינוויז טכנולוגיות, בגוגל פיננסים אינוויז טכנולוגיות, באתר Crunchbase (באנגלית) הילה חיימוביץ׳, גיוס: Innoviz Technologies מגייסת 9 מיליון דולר, באתר "גיקטיים", 8 באוגוסט 2016 עידן בן טובים, כדי שהרכב האוטונומי יגיע מהר יותר: אינוויז מגייסת 65 מיליון דולר, באתר "גיקטיים", 7 בספטמבר 2017 הילה חיימוביץ׳, לא עוצרת: Innoviz הישראלית מגייסת בתוך חודשיים עוד 8 מיליון דולר, באתר "גיקטיים", 31 באוקטובר 2017 הגר רבט, חיישני Innoviz הישראלית יותקנו במכוניות האוטונומיות של BMW, באתר כלכליסט, 26 באפריל 2018 אחרי BMW, אינוויז חתמה על שיתוף פעולה עם HARMAN, באתר TechTime‏, 7 בינואר 2019 עידן בן טובים, מגה-גיוס: Innoviz גייסה 132 מיליון דולר לפיתוח ה-LiDAR שלה, באתר "גיקטיים", 26 במרץ 2019 עידן בן טובים, חברת Innoviz הוסיפה עוד 38 מיליון דולר וסגרה סבב נאה של 170 מיליון דולר, באתר "גיקטיים", 19 ביוני 2019 אינוויז הכריזה על חיישן הדור החדש, InnovizTwo, באתר TechTime‏, 14 באפריל 2021 סופי שולמן, מנכ"ל אינוויז: "ספאקים זה הדבר הכי מדהים שקרה להייטק הישראלי", באתר כלכליסט, 6 באפריל 2021 מנכ"ל אורבוטק לשעבר מונה ליו"ר אינוויז; אהרון אהרון הצטרף לדירקטוריון, באתר TechTime‏, 7 באפריל 2021 סופי שולמן, עסקת ענק של 4 מיליארד דולר לאינוויז הישראלית: תספק חיישנים לאחת מקבוצות הרכב הגדולות בעולם, באתר כלכליסט, 2 במאי 2022; אודי עציון, אחרי ב.מ.וו, גם אודי תשתמש בלייזר ישראלי, באתר ynet, 2 באוגוסט 2022
מחוז טנגה

מחוז טנגה (בסוואהילי: Mkoa wa Tanga) הוא אחד מ-31 המחוזות המנהליים של טנזניה. המחוז גובל במחוז קילימנג'רו בצפון, מחוז מניארה במערב, ובמחוזות מורוגורו ופוואני בדרום. האוקיינוס ההודי מהווה את גבולו המזרחי של המחוז. מספר התושבים במחוז, המשתרע על גבי 27,348 קמ"ר, עומד על כ-2 מיליון איש. טנגה הוא המחוז הרביעי בצפיפותו בטנזניה, אחרי מטווארה, קילימנג'רו ומוואנזה. ליד הכפר טונגוני, 20 ק"מ דרומית לעיר טנגה, נמצאו חורבות של יישוב קדום באותו שם, המתוארך למאות 13 עד 16. במקום נמצאו מסגדים, קברים ומבנים המתוארכים למאות ה-18 וה-19. טונגוני הוא מונח סוואהילי שמשמעותו מקום עם חורבות, או 'מקום נטוש'. תושבי המקום כינו במהלך השנים את המקום "סיטאהאבו", בסוואהילי - "כאן טוב יותר משם". המחוז מחולק ל-10 נפות. כלכלת מחוז טנגה מבוססת על תחום הדיג, החקלאות, התיירות, תעשיית הכרייה והמסחר. ענפי התעשייה כוללים טקסטיל, עיבוד יבולים, במיוחד סיסל ותה, מוצרי עץ וכמו כן ייצור נייר. ענפי ייצור אחרים אחרים כוללים עיבוד פלדה וברזל. מדיה וקבצים בנושא מחוז טנגה בוויקישיתוף אתר האינטרנט הרשמי של מחוז טנגה [http://www.tzonline.org/pdf/Tanga.pdf TANGA REGION SOCIO-ECONOMIC PROFILE] The Indian Ocean Coast – Tanga מחוז טנגה, באתר Tanga Cement
זהירות כלב בחצר

זהירות כלב בחצר הוא שלט אזהרה, המצביע על כך שכלב מסוכן נמצא בתוך החצר. ניתן להציב שלטים כאלה כדי להרתיע פורצים, גם אם אין כלב. שילטי אזהרה מסוג זה נמצאו במבנים רומאיים עתיקים כמו בית המשורר הטרגי (אנ') בפומפיי, שבכניסה אליו פסיפס עם ציור כלב. יש הסבורים כי אזהרות אלו נועדו למנוע ממבקרים מלדרוך בטעות על כלבים קטנים ועדינים מסוג גרייהאונד איטלקי. על פי החוק האנגלי, הצבת שלט כזה אינה פוטרת את בעל הכלב מאחריות לכל היזק שעלול להיגרם לאנשים שהותקפו על ידי הכלב. במקרים רבים, שלטי אבטחה משלבים באותו שילוט גם אזהרות טלוויזיה במעגל סגור וגם אזהרות כלב שמירה. על פי החוק להסדרת הפיקוח על כלבים בישראל, המחזיק כלב חייב לשמור עליו בחצרו. יש לסמן את החצר בשלט "זהירות כלב". גודל כל אות בשלט לא יפחת מ-5 על 5‎ סנטימטר. על פי תקנות להסדרת הפיקוח על כלבים, התשס"ה-2005, יוטל קנס של 3,000 שקלים על עובר תקנה זו. תקנות להסדרת הפיקוח על כלבים, התשס"ה-2004 (יבוא והחזקה של כלבים מסוכנים), הותקנו מכוח החוק להסדרת הפיקוח על כלבים, התשס"ג-2002. התקנות נועדו לקבוע את זני הכלבים המסוכנים ולהטיל שורת הגבלות על זני כלבים מסוכנים והדומים להם. החזקת כלב מסוכן ברשות הפרט חייבת להיות באופן שלא יוכל לצאת מהמתחם הסגור, תוך הצבת שלטי אזהרה, ושימת זמם בכל מקרה שיש בסביבה אדם מתחת לגיל 16. מדיה וקבצים בנושא זהירות כלב בחצר בוויקישיתוף R Wright, RH Logie (1988), "How young house burglars choose targets", The Howard Journal of Criminal Justice C Wilkinson (1998), "Deconstructing the fort", Journal of Australian Studies Cheryl S. Smith (2004), The Rosetta bone, pp. 10–11, ISBN 978-0-7645-4421-7 James Paterson (1877), Commentaries on the Liberty of the Subject and the Laws of England, p. 271 Charles G. Addison, Horace Gray Wood (1876), A treatise on the law of torts, p. 285 ""Site Security Sign". securitysignage.co.uk. נבדק ב-2019-08-17.
טיסקרצ'ן

טיסקרצ'ן (בהונגרית: Tiszakerecseny) הוא כפר במחוז סבולץ'-סטמאר-ברג שבצפון מזרח הונגריה. בדומה ליישובים רבים באירופה, גם אוכלוסיית טיסקרצ'ן קטנה משמעותית בעשרות השנים האחרונות, מ-1,017 תושבים בשנת 1991 עד 979 תושבים בשנת 2020. שם העיר הוזכר לראשונה בתעודות משנת 1324. יהודים חיו בטיסקרצ'ן בתקופות זמן שונות והקהילה היהודית פעלה במקום עד להירצחם של רוב יהודי הכפר בשואה. בכפר קיים בית קברות יהודי ובו כ-26 מצבות של יהודי המקום. ולאחר המלחמה הוקמה אנדרטה לזכר נרצחי הכפר בשואה ועליה שמות 28 נרצחי השואה מכפר. מדיה וקבצים בנושא טיסקרצ'ן בוויקישיתוף אתר האינטרנט הרשמי של טיסקרצ'ן (בהונגרית) "טיסקרצ'ן", באתר JewishGen (באנגלית) נתוני הכפר באתר הלמ"ס ההונגרי תיעוד יהודי טיסקרצ'ן שנרצחו בשואה בית הקברות היהודי והאנדרטה לזכר הנספים בשואה בטיסקרצ'ן מפקדי האוכלוסין של יהודי הונגריה, 1993
Dongfeng Fengxing Jingyi S50

Dongfeng Fengxing Jingyi S50, קרוי גם: Dongfeng Fengxing Jingyi S50 ev (גרסה מנוע חשמלי משנת 2017) היא מכונית משפחתית קומפקטית מסדרה Dongfeng Fengxing Jingyi (אנ') מתוצרת יצרנית הרכב הסינית Dongfeng Motor Corporation (אנ'), (שם בסינית: 东风风神) אשר מיוצרת משנת 2014 בסין ובתוניסיה דגם "Dongfeng Fengxing Jingyi S50" הוצג לראשונה בתערוכת הרכב הבינלאומית של בייג'ינג בעיר בייג'ינג באפריל 2014 4 דלתות. 5 נוסעים מנועי בנזין. מנוע הנעה קדמית. פלטפורמה: Nissan B platform (אנ') המנוע הנוסף שהורכב בדגם "Dongfeng Fengxing Jingyi S50" החל ממרץ 2015 הוא מנוע בנזין בנפח 2.0 כ"ס בנפח 147 כ"ס שמקורו בקבוצת PSA הצרפתית. בשנת 2018 עבר הדגם מתיחת פנים. השינוי היה באלמנטים קדמיים ואחוריים, המשלבים מנורות הלוגן מעורבות, חלל פנים חדש בהשראת מכוניות גרמניות ובחומרים. במאי 2016 בתערוכת הרכב בבייג'ינג, חשפה היצרנית "Dongfeng Motor Corporation " את הדגם החשמלי "Dongfeng-Fengxing Jingyi S50 EV", המבוסס על דגם הסדאן ה- "Fengxing Jingyi S50" לפני מתיחת הפנים. מאז נובמבר 2017 היצרנית משווקת את המכונית גם כגרסת S50ev חשמלית. הרכב הופעל בתחילה על ידי מנוע חשמלי סינכרוני מגנט קבוע של 120 כ"ס המואץ ל -50 קמ"ש תוך 3.6 שניות. היצרן מציין את המהירות המרבית של 150 קמ"ש והטווח החשמלי הוא 255 ק"מ. סוללת ליתיום-יון קיבולת של 38.09 קוט"ש. תאוצה בין 0–100 היא 11.0 שניות. הגרסה החשמלית שופרה בסתיו 2019. לצד העדכון, המנוע קיבל הספק של 163 כ"ס וקיבולת סוללת ליתיום-יון הוגדלה ל -56.9 קוט"ש. תאוצה בין 0–100 היא 10.0 שניות. דגם "Dongfeng Fengxing Jingyi S50", שנת 2016 דגם "Dongfeng Fengxing Jingyi S50", שנת 2017 דגם "Dongfeng Fengxing Jingyi S50", שנת 2017 דגם "Dongfeng Fengxing Jingyi S50" דגם "Dongfeng-Fengxing Jingyi S50 EV" דגם "Dongfeng-Fengxing Jingyi S50 EV" דגם "Dongfeng-Fengxing Jingyi S50 EV" דגם "Dongfeng-Fengxing Jingyi S50 EV", שנת 2019 Dongfeng Fengshen S30 Dongfeng Fengshen A30 מדיה וקבצים בנושא Dongfeng Fengxing Jingyi S50 בוויקישיתוף דגם Dongfeng S50 סדאן חדשה שנבנתה בתוניסיה automobile.tn/fr/magazine/nouveautes/20190504-nimr-presente-son-vehicule-particulier-monte-en-tunisie דגם dongfeng-fengxing-jingyi-s50 מקבל מנוע צרפתי 2.0 ליטר, בסין carnewschina.com/2015/03/05/dongfeng-fengxing-jingyi-s50-to-get-a-french-2-0-in-china "Dongfeng Fengxing Jingyi" היא סדרת רכבי נוסעים הנמכרים תחת מותג המשנה דונגפנג פנג-שינג (东风 风行) של דונגפנג ליוז'ו מוטור (אנ'), חברת בת של דונגפנג מוטורס (אנ') דגם Dongfeng Fengxing Jingyi S50 מוכן לתערוכת הרכב בבייג'ינג carnewschina.com/2014/04/09/dongfeng-fengxing-jingyi-s50-is-ready-for-the-2014-beijing-auto-show דגם Dongfeng-Fengxing Jingyi S50 EV בתערוכת הרכב הבינלאומית של בייג'ינג במאי 2016 carnewschina.com/2016/05/04/dongfeng-goes-electric-on-the-beijing-auto-show/ דגם Dongfeng-Fengxing Jingyi S50 EV
גמל שלמה סיני

גמל שלמה סיני (שם מדעי: Tenodera sinensis) הוא מין בסדרת גמלי שלמה שמצוי באסיה. ב-1896 המין הוכנס בטעות לארצות הברית ומאז נחשב למין פולש. גמל השלמה הסיני ניזון בעיקר מחרקים אחרים, אולם נקבות בוגרות ניצפו בעבר אוכלות מלבד חרקים (צרעות וחגבים), עכבישים, זוחלים קטנים ואפילו ציפורים יונקי דבש. כמו רוב גמלי השלמה, הם ידועים בהיותם קניבלים. מחקר אחד מראה שקניבליזם מתרחש בכ-50% ממקרי ההזדווגות של מין זה. גמל השלמה הסיני הוא גמל שלמה ארוך, דק, בצבע חום וירוק. הוא בדרך כלל ארוך יותר ממינים אחרים של גמל שלמה, מגיע לקצת מעבר ל-11 סנטימטרים, והוא מין גמל שלמה הגדול ביותר באמריקה הצפונית. צבעו נע מירוק לחום עם פס רוחבי ירוק על גבולות הכנפיים הקדמיות. באור נמוך עיני גמל השלמה נראות שחורות, אך באור יום הן נראות צלולות, תואמות לצבע הראש. לאחר רבייה, הנקבה יכולה לייצר כמה שקי ביצים בקוטר של כ-2 סנטימטרים, כל אחד מהם יכול להכיל עד 400 ביצים. לעיתים קרובות, ניתן למצוא את שקי הביצים תלויים מענפים או ממשטחים משופעים אחרים אליהם היא מדביקה את שק הביצים. גמל שלמה סיני הוא חיית מחמד נפוצה עבור חובבי גמלי שלמה, וניתן לרכוש את שקי הביצים ממשתלות צמחים ברחבי ארצות הברית. הם יכולים להיות מאולפים מספיק כדי לשבת על היד ואפילו להאכיל אותם ביד. חוץ מהיותו חיית מחמד, גמל השלמה הסיני הוא גם חרק פופולרי לצורך של הדברה ירוקה. את גמל השלמה הסיני יש לשמור בטרריום פי שלושה מגודלו. מדובר בטורף אגרסיבי שיעז לתקוף חרקים גדולים ממנו. בשבי, תזונתו מורכבת בעיקר מתיקנים, זבובים, פרפרים, חגבים וצרצרים. בנוסף, גמלי שלמה סינים אינם שותים מים מתוך קערה, יש לספק נוזלים על ידי ריסוס מים על בסיס יומי. ריסוס מים אינו נועד רק בשביל לספק מקור שתייה לגמל השלמה, המים גם תורמים לשמירת הלחות המתאימה על מנת שיוכל להשיל את עורו כראוי. גמל השלמה הסיני נטרף על ידי גמלי שלמה אחרים, ציפורים, וצרעת הענק האסייתית שנמצאת בתחום המחייה שלו. אצן מדברי מדיה וקבצים בנושא גמל שלמה סיני בוויקישיתוף גמל שלמה סיני, באתר NCBI (באנגלית) גמל שלמה סיני, באתר האנציקלופדיה של החיים (באנגלית) גמל שלמה סיני, באתר GBIF (באנגלית) Chinese Mantis, Keeping Insects The Invasive Mantis Species
יחסי ארמניה–מלזיה

יחסי ארמניה–מלזיה הם יחסי החוץ בין ארמניה למלזיה. שתי המדינות חברות מלאות באו"ם. שתי המדינות כוננו יחסים דיפלומטיים ב-11 במרץ 1993. בשנת 2018 חגגו שתי המדינות 25 שנה לכינון היחסים. בשנת 2020 הסתכם הסחר בין המדינות ב-14.9662 מיליון דולר. הייצוא מארמניה למלזיה הסתכם ב-9,800 דולר, ואילו היבוא ממלזיה לארמניה הסתכם ב-14.9564 מיליון דולר. ארמניה מיוצגת במלזיה באמצעות שגרירותה בג'קרטה, אינדונזיה. מלזיה מיוצגת בארמניה באמצעות שגרירותה במוסקבה, רוסיה. מדיה וקבצים בנושא יחסי ארמניה–מלזיה בוויקישיתוף יחסי ארמניה–מלזיה, באתר משרד החוץ הארמני יחסי ארמניה–מלזיה, באתר משרד החוץ הארמני Armenia President: Ties with Malaysian people are solid foundation for effective cooperation, באתר news‏, 13 במרץ 2018 שגרירות ארמניה בג'קרטה
טיססלקה

טִיסַסָלְקָה (בהונגרית: Tiszaszalka, ביידיש טיסאסאלקה, נכתב גם טיסא-סאלקא) הוא כפר במחוז סבולץ'-סטמאר-ברג שבצפון מזרח הונגריה. בדומה ליישובים רבים באירופה, גם אוכלוסיית טיססלקה קטנה משמעותית בעשרות השנים האחרונות, מ-1,019 תושבים בשנת 1991 עד 885 תושבים בשנת 2020. לפי המצבות בטיססלקה נראה שהיו יהודים במקום כבר במאה ה-18. כמה יהודים היו בעלי אחוזות וחלקם איכרים, סוחרים, בעלי מלאכה ומוכרי משקאות. עד סוף מלחמת העולם הראשונה הייתה הקהילה כפופה לקהילת מזוקסון (Mezőkaszony), לאחר המלחמה החלה להיות כפופה לקהילת ואשארושנמן. ומשירותי הדת של קהילת טיססלקה נהנו גם יהודי הכפר הסמוך טיסוויד. בקהילה היו מוסדות צדקה וחסד כגון: חברה קדישא ארגון "הכנסת כלה" שדאג לסייע לכלות ממשפחות עניות להתחתן בכבוד בית אבות קהילתי שנקרא בזמנם "מעון זקנים" וכן מוסדות דת ובעלי תפקידים דתיים: בית הכנסת נבנה סביב שנת 1900, ובשלב מסוים התפצלה הקהילה ופלג קטן הקים לעצמו בית כנסת נפרד. שוחט ובודק, ששימש גם כבעל תפילה ומלמד תורה לילדים. ידוע כי אחד משוחטי ומורי הקהילה היה הרב אשר זעליג שווארץ בקהילה כיהנו רבנים ואיתם אב בית דין. ידוע כי אחד מרבני הקהילה היה הרב הרמן רוט. ומראשי אבות בית הדין היה רבי יואל צבי ראטה והרב יעקב ראטנבארג במלחמת העולם לחמו יהודים מטיססלקה ואחד מהם נהרג בקרבות. ובשנת 1919 בזמן המהפכה הקומוניסטית, שדדו המון מוסת את בתי היהודים בתואנה שאלו התעשרו מהמלחמה. ומאז האנטישמיות בעיר גברה גם בתקופת הטרור הלבן שפשה בהונגריה ובאירופה בכלל, אז תקפו חבורות בריונים את יהודי הכפר, תקפו אותם וגנבו מבתיהם. בשנת 1937 נרצח שוחט הכפר על ידי הונגרים מהאזור שלא נתפסו ולא הועמדו לדין. בשנת 1939 בוצעה "בדיקת אזרחות" לתושבי הכפר ורבים נעצרו ונכלאו. בשנת 1941 נלקחו 25 יהודים מטיססלקה לעבודות כפייה. ולאחר כיבוש הצבא הגרמני את הונגריה, באפריל 1944 רוכזו 70 היהודים שנותרו בכפר לבית הכנסת של הקהילה, ועם שחר הוסעו לגטו ברגסאס. בחודש מאי נלקחו משם למחנה ההשמדה אושוויץ. לאחר המלחמה חזרו לכפר שלושה גברים ממחנות העבודה ושלוש נשים. כולם עזבו את הכפר תוך זמן קצר. בכפר קיים בית קברות יהודי ובו כ-26 מצבות של יהודי המקום. ולאחר המלחמה הוקמה אנדרטה לזכר נרצחי הכפר בשואה ועליה שמות 28 נרצחי השואה מכפר. מדיה וקבצים בנושא טיססלקה בוויקישיתוף אתר האינטרנט הרשמי של טיססלקה "טיססלקה", באתר JewishGen (באנגלית) טיססלקה בפנקס הקהילות הונגריה ברגסס (Beregszász), באנציקלופדיה של הגטאות, באתר יד ושם אליו נלקחו יהודי טיססלקה. קהילת יהודי טיסאסלקה, באתר "אנו – מוזיאון העם היהודי" נתוני הכפר באתר הלמ"ס ההונגרי עלון "רחשי לב" לפרשת וירא בו מצוטט הרב אשר זעליג שווארץ מקהילת טיססלקה יהודי קישווארדה וסביבתה: ספר זיכרון בארכיון ההונגרי רבי יואל צבי ראטה באתר "אידישע וועלט פארומס" אזכור הרב יעקב ראטנבארג בספר "זוהר חי", בראשית א, יצחק יהודה יחיאל, 1806-1874, עמוד 9 תיעוד יהודי טיססלקה שנרצחו בשואה בית הקברות היהודי והאנדרטה לזכר הנספים בשואה בטיססלקה מפקדי האוכלוסין של יהודי הונגריה, 1993